87. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. φ. 41/1369 της 31/31 Δεκ. 1990  (ΦΕΚ Β΄ 840) Εφαρμογή του άρθρου όγδοου του Νόμ. 1879/ 1990. Έχοντας υπόψη: 1.Τις διατάξεις των άρθρ. 23, 24, και 27 του Νόμ. 1558/85 «Κυβέρνηση και Κυβερνητικά όργανα» (ΦΕΚ 137, Α΄) καθώς και τις διατάξεις του Π.Δ. 437/1985 (ΦΕΚ 157/Α). 2.Τις διατάξεις του Π.Δ. 180/1990 «Διορισμός Υπουργών, Αναπληρωτών Υπουργών, και Υφυπουργών» (ΦΕΚ 64/Α΄). 3.Τις διατάξεις του Π.Δ. 105/1988 «Οργανισμός της Γενικής Γραμματείας Κοινωνικών Ασφαλίσεων του Υπουργείου Υγείας Πρόνοιας και Κοινωνικών Ασφαλίσεων» (ΦΕΚ 46/Α΄). 4.Τις διατάξεις του άρθρου όγδοου του Νόμ. 1879/1990 «Κύρωση τις 126 Διεθνούς Συμβάσεως πλοία και άλλες διατάξεις» (ΦΕΚ 38/Α). 5.Τη γνώμη του Δ.Σ. του Ταμείου Νομικών που διετυπώθη κατά την 3520/10.10.1990 συνεδρίαση του Δ.Σ. του Ταμείου, αποφασίζουμε: 1.Οι εν ενεργεία δικαστικοί Επιμελητές που μετατάσσονται από τη Β στην Α΄ τάξη αμίσθων του Ταμείου Νομικών, σύμφωνα με τις διατάξεις του ογδόου άρθρου του Νόμ. 1879/1990 υποχρεούνται να καταβάλλουν στο Ταμείο Νομικών τη διαφορά της εισφοράς μεταξύ Α και Β΄ τάξης αμίσθων, των ετών 1989 και 1990, με κατάθεση στο Ταμείο ή στον ειδικό λογαριασμό της Εθνικής Τραπέζης Ελλάδος. Η απόδειξη της πληρωμής της διαφοράς, θα επισυναφθεί στο ασφαλιστικό βιβλιάριο του έτους 1990. Η διαφορά εισφοράς μεταξύ Α και Β τάξης, οφείλεται προς το Ταμείο σε κάθε περίπτωση για την οποία ο ασφαλισμένος έχει καταβάλλει στο Ταμείο εισφορά Β΄ τάξης, για αναγνώριση προϋπηρεσίας, γαμηλίου επιδόματος, γάμου, διορισμού κ. λπ. Διαφορά εισφοράς δεν οφείλεται στις περιπτώσεις που έχει υποβληθεί αίτημα του ασφαλισμένου για το οποίο απαιτείται καταβολή εισφοράς Β΄ τάξης πριν από την 1.1.1989 ή το ποσό της εισφοράς έχει καθορισθεί με βάση διάταξη νόμου ή Υπουργική απόφαση. Για την εξόφληση της διαφοράς μεταξύ εισφοράς Α και Β τάξης ύστερα από σχετική Εγκύκλιο του Ταμείου Νομικών, θα πρέπει ο ασφαλισμένος να υποβάλλει αίτηση στο Ταμείο μέχρι 30.6.1991 για τη γνωστοποίηση της οφειλής του και ύστερα από έγγραφο του ταμείου που θα κοινοποιηθεί επί αποδείξει, να καταβάλλει άτοκα το οφειλόμενο ποσό μέσα σε δύο μήνες από την παραλαβή του σχετικού εγγράφου. Σελ. 100,16 Τεύχος ΙΒ-11-3- ΙΒ-12-1 Σελ. 72 2.Οι άμισθοι δικαστικοί Επιμελητές που συνταξιοδοτήθηκαν από 1.1.1989 μέχρι την ημερομηνία ισχύος της απόφασης αυτής, προκειμένου να λάβουν το ποσό της σύνταξης του αμίσθου Α τάξης από 1.1.1992, υποχρεούνται να καταβάλλουν στο Ταμείο Νομικών έπειτα από έγγραφη ειδοποίησή του, τη διαφορά εισφοράς μεταξύ Α και Β τάξης αμίσθου, από 1.1.89 μέχρι την ημερομηνία συνταξιοδότησης καθώς και τις εισφορές Α τάξης που οφείλονται από την ημερομηνία συνταξιοδότησης μέχρι 31.12.1991 και μέχρι τη συμπλήρωση τριετίας καταβολής εισφοράς Α Τάξης. 3.Σε περίπτωση συνταξιοδότησης δικαστικών επιμελητών από την ημερομηνία ισχύος της απόφασης αυτής, η διαφορά των εισφορών που οφείλονται στο Ταμείο Νομικών από 1.1.89 μέχρι την ημερομηνία συνταξιοδότησης θα καταβάλλεται εφ’ άπαξ πριν από την έκδοση της απόφασης συνταξιοδότησης ή θα παρακρατείται από το ποσό της μηνιαίας σύνταξης και μέχρι το 1/4 αυτού μέχρι την ολοσχερή εξόφληση της οφειλής. Για την εξόφληση του ποσού της εισφοράς που οφείλεται στο Ταμείο Νομικών προκειμένου να συμπληρωθεί η τριετία καταβολής εισφορών Α΄ τάξης το ταμείο Νομικών θα κοινοποιεί έγγραφα στους ενδιαφερόμενους το ποσό των εισφορών που οφείλεται στο Ταμείο από την ημερομηνία συνταξιοδότησης μέχρι 31.12.91. 4.Για την απονομή σε συνταξιούχους που εξέρχονται από 1.1.89 έως 31.12.91, πάσης φύσεως παροχών Α΄ τάξης από 1.1.92, απαραίτητη προϋπόθεση είναι η καταβολή των προαναφερόμενων εισφορών, να γίνει μέχρι 31.12.91. 5.Σε κάθε περίπτωση καθυστέρησης καταβολής των εισφορών που αναφέρονται στις παρ. 1, 2 και 3, της οφειλόμενες διαφορές εισφορών καταβάλλονται με τα ποσά που ισχύουν κατά τον χρόνο της εξόφλησης και επιβαρύνονται με τους νόμιμους τόκους ή προσαυξήσεις που κατά περίπτωση επιβάλλονται. 39.Γ.α.87 Γενικές διατάξεις Ταμείου Νομικών 88. ΑΠΟΦΑΣΗ ΥΦΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ. 41/1163  της 2/18 Δεκ. 1991 (ΦΕΚ Β΄ 1025) Μετάταξη στην Α΄ τάξη αμίσθων των συνταξιούχων Δικαστικών Επιμελητών. 